Fernando Álvarez de Toledo

Fernando Álvarez de Toledo y Pimentel (Piedrahíta, 1507ko urriaren 29a-Lisboa, 1582ko abenduaren 11), hirugarren Albako duke, Coriako markes, Salvaterrako konde eta Piedrahíta eta Valdecornejako jauna izan zen.

Biografia 
Karlos I.a eta Filipe II.aren begikoa, bere Estatu Batzarretan parte hartu zuen. Milango dukerria (1555-56), Napoliko Erresuma (1556-8), Herbehereak (1567-73) eta Portugalgo Erresuma (1580-82) gobernatu zituen. Filipe II.ak Elisabet Valoiskoa ezkondu zuenean, erregea ordezkatu zuen.

Bere garaietako jeneralik bikainetako batentzat jota, Tunisiako konkistan eta Mühlberg, Jemmingen eta Alcantarako guduetan nabarmendu zen. Herbehereetan gupidagabea izen zen Laurogei Urteko Gerraren hasieran. Bere azken urteetan Portugal konkistatu zuen Filipe II.arentzat.

Garcilaso de la Vega poeta laguna eta militarkidea izan zuen. Espainiar elezahar beltzaren pertsonai nagusienetariko bat izan zen.

Ezkontza eta seme-alabak 
Orduko Fernando izeneko sasikume bat izan bazuen ere, 1527an bere lehengusina María Enríquez de Toledo y Guzmánekin ezkondu eta bost seme-alaba izan zituzten:
 Gartzia (1530-1548)
 Fadrique (1537-1585)
 Diego (?-1583).
 Beatriz (?-1637).
 Hernando (1527-1591)

Erreferentziak 

Ávila probintziako jendea
Espainiako jeneralak
Nafarroako konkistako militarrak
Laurogei Urteko Gerrako militarrak
Espainiako handikiak
Katolizismoari lotutako eztabaidak
Lisboan hildakoak